**Asta va rămâne-n urmă**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asta va rămâne-n urmă

...

Și ce va rămâne-n urmă

Din omenirea, ca o turmă,

Din această lume goală,

În care totul e spoială?

Probabil, numai niște humă!

...

Și într-un viitor anume,

Când toate vor fi fost uitate

Vor fi probabil dezgropate

Ale lumii noastre urme,

Iar savanții vor dezbate

Că pe-aici, a fost o lume!

...

Și vor mai fi poate, câteva

Ruine fără vreo valoare,

Ziduri vechi, ca niște gheare

Ce au aparținut cândva

Acelor puternici care,

Cu mintea lor de mucava

Au dus lumea la pierzare!

...

Și-acest minunat Pământ,

Frumoasa planetă-albastră

Ce-a fost cândva casa noastră

Va fi un imens mormânt!